

PROJEKTS uz 07.02.2024.

vēlamais izskatīšanas datums

domē –07.02.2024.

sagatavotājs un ziņotājs:D.Zilberte

L.Raiskuma

LĒMUMS

Ādažos, Ādažu novadā

2024. gada 7. februārī Nr.{{DOKREGNUMURS}}

**Par papildu līdzekļu piešķiršanu Ādažu Bērnu un jaunatnes sporta skolas pedagogu atalgojumam 2024. gadā**

Ādažu Bērnu un jaunatnes sporta skolā (turpmāk – ĀBJSS) pedagogu slodze tiek noteikta saskaņā ar ārējiem normatīvajiem aktiem par valsts budžeta mērķdotāciju pedagogu darba samaksai pašvaldību vispārējās un profesionālajās izglītības iestādēs.

Ministru kabinets 2023. gada 19. decembrī apstiprināja grozījumus Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” (turpmāk – Noteikumi Nr. 445), nosakot, ka no 2024. gada 1. janvāra tiek paaugstināta profesionālās ievirzes izglītības programmu pedagogu minimālā zemākā darba algas likme uz 1145 *euro* par 1 pedagoģisko slodzi, nemainot slodzes apmēru – 30 stundas.

Apstiprinātā likme ĀBJSS valsts un pašvaldības tarifikācijā ar 01.09.2023. tika noteikta 1020 *euro* par 1 pedagoģisko slodzi. No valsts mērķdotācijas profesionālās ievirzes pedagogiem tiek apmaksātas 16,07 slodzes likmēs, no pašvaldības budžeta 6,25 slodzes likmēs.

Pamatojoties uz Izglītības un zinātnes ministrijas 2024. gada 26. janvāra rīkojumu Nr. 1-2e/24/39 par valsts budžeta dotācijas sadalījumu 2024. gadam, ĀBJSS noteiktais mērķdotācijas apjoms ir 291 625 *euro*, t.i., tas ir mazāks, nekā valsts noteiktais minimums, jo saskaņā ar Ministru kabineta noteikumiem Nr. 885, netiek finansētas visas ĀBJSS sporta grupas.

Minētā regulējuma nosacījumu izpildei būs ietekme uz pašvaldības budžetu 2024. gadā, palielinot pašvaldības līdzekļu izdevumu sadaļu par 57 078 *euro* (kopā ar nodokļiem un sociālajām garantijām). Finansējuma nodrošināšanai ir jāveic grozījumi pašvaldības 2024. gada budžetā.

Pamatojoties uz Pašvaldību likuma 4. panta pirmās daļas 4. punktu, Ministru kabineta 2016. gada 5. jūlija noteikumu Nr. 445 „Pedagogu darba samaksas noteikumi” 7. punktu un 3.pielikumu, kā arī Ministru kabineta 2011. gada 10. maija noteikumiem Nr.354 „Noteikumi par pedagogu profesiju un amatu sarakstu”, Ādažu novada pašvaldības dome

**NOLEMJ**:

1. Apstiprināt papildu līdzekļu piešķiršanu 57 078 *euro* apmērā ĀBJSS pedagogu zemākās noteiktās likmes 1145 *euro* par vienu pedagoģisko likmi apmaksai, sākot ar 2024. gada 1. janvāri.
2. Centrālās pārvaldes Finanšu nodaļai sagatavot grozījumus pašvaldības 2024. gada budžeta tāmē, precizējot mērķdotācijas ieņēmumus un izdevumus, kā veicot konta atlikuma līdzekļu 57 078 *euro* apmērā pārcelšanu uz ĀBJSS 2024. gada budžeta tāmi 1. punkta izpildei.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Sadale – ĀBJSS, PSN, GRN, FIN, IJN, IDR - @